# Piers Ploughman (Wright)/Passus 8

Passus Octavus de Visione, et incipit Do-wel.
hus y-robed in russet 4900
I romed aboute Al a somer seson For to seke Do-wel; And frayned ful ofte Of folk that I mette, If any wight wiste Wher Do-wel was at inne; And what man he myghte be Of many man I asked.
Was nevere wight, as I wente, 4910 That me wisse kouthe Where this leode lenged, Lasse ne moore; Til it bi-fel on a Friday Two freres I mette, Maistres of the menours, Men of grete witte. I hailsed hem hendely, As I hadde y-lerned, And preide hem par charité, 4920 Er thei passed ferther, If thei knewe any contree Or costes, as thei wente, "Where that Do-wel dwelleth​ Dooth me to witene." For thei be men of this moolde That moost wide walken, And knowen contrees and courtes, And many kynnes places, Bothe princes paleises 4930 And povere mennes cotes, And Do-wel and Do-yvele Wher thei dwelle bothe.
"Amonges us," quod the Menours, "That man is dwellynge, And evere hath, as I hope, And evere shal herafter."
"Contra," quod I as a clerc, And comsed to disputen, And seide hem soothly, 4940 "Septies in die cadit justus. Sevene sithes, seith the book, Synneth the rightfulle; And who so synneth," I seide, "Dooth yvele, as me thynketh; And Do-wel and Do-yvele Mowe noght dwelle togideres. Ergo he nys noght alwey Amonges yow freres; He is outher while ellis where 4950 To wisse the peple."
"I shal seye thee, my sone," Seide the frere thanne, "How seven sithes the sadde man On a day synneth; By a forbisne," quod the frere, "I shal thee faire shewe. Lat brynge a man in a boot​ Amydde the brode watre, The wynd and the water 4960 And the boot waggyng Maketh the man many a tyme To falle and to stonde; For stonde he never so stif, He stumbleth if he meve, Ac yet is he saaf and sound, And so hym bihoveth. For if he ne arise the rather, And raughte to the steere, The wynd wolde with the water 4970 The boot over throwe; And thanne were his lif lost, Through lachesse of hymselve.
"And thus it falleth," quod the frere, "By folk here on erthe; The water is likned to the world That wanyeth and wexeth; The goodes of this grounde arn lik To the grete wawes, That as wyndes and wedres 4980 Walketh aboute; The boot is likned to oure body That brotel is of kynde, That thorugh the fend and the flesshe And the frele worlde Synneth the sadde man A day seven sithes.
"Ac dedly synne doth he noght, For Do-wel hym kepeth; And that is charité the champion, 4990 Chief help ayein synne; For he strengheth men to stonde,​ And steereth mannes soule, And though the body bowe As boot dooth in the watre, Ay is thi soule saaf, But if thow wole thiselve Do a deedly synne, And drenche so thi soule, God wole suffre wel thi sleuthe, 5000 If thiself liketh. For he yaf thee a yeres-gyve, To yeme wel thiselve, And that is wit and free-wil, To every wight a porcion, To fleynge foweles, To fisshes and to beestes; Ac man hath moost therof, And moost is to blame, But if he werche wel therwith, 5010 As Do-wel hym teacheth."
"I have no kynde knowyng," quod I, "To conceyven alle youre wordes; Ac if I may lyve and loke, I shal go lerne bettre."
"I bikenne thee Crist," quod he, "That on cros deyde!" And I seide, "The same Save yow fro myschaunce, And gyve yow grace on this grounde 5020 Goode men to worthe!"
And thus I wente wide wher Walkyng myn one, By a wilde wildernesse, And by a wodes side;​ Blisse of the briddes Broughte me a-slepe, And under a lynde upon a launde Lened I a stounde, To lythe the layes 5030 Tho lovely foweles made. Murthe of hire mouthes Made me ther to sleple; The marveillouseste metels Mette me thanne That ever dremed wight In world, as I wene.
A muche man, as me thoughte, And lik to myselve, Cam and called me 5040 By my kynde name.
"What artow?" quod I tho, "That thow my name knowest."
"That thou woost wel," quod he, "And no wight bettre."
"Woot I what thow art?" "Thought," seide he thanne; "I have sued thee this seven yeer, Seye thow me no rather."
"Artow Thought," quod I thoo, 5050 "Thow koudest me wisse, Where that Do-wel dwelleth, And do me that to knowe."
"Do-wel and Do-bet, And Do-best the thridde," quod he, "Arn thre fair vertues, And ben noght fer to fynde. Who so is trewe of his tunge, And of his two handes,​ And thorugh his labour, or thorugh his land, 5060 His liflode wynneth, And is trusty of his tailende, Taketh but his owene, And his noght dronklewe ne dedeynous, Do-wel hym folweth.
"Do-bet dooth right thus: Ac he dooth muche moore; He is as lowe as a lomb, And lovelich of speche, And helpeth alle men 5070 After that hem nedeth. The bagges and the bigirdles, He hath to-broke hem alle, That the erl Avarous Heeld and hise heires. And thus with Mammonaes moneie He hath maad hym frendes, And is ronne to religion, And hath rendred the Bible, And precheth to the peple 5080 Seint Poules wordes: Libenter suffertis insipientes, cum sitis ipsi sapientes.
"And suffreth the unwise With yow for to libbe; And with glad wille dooth hem good, For so God yow hoteth.
"Do-best is above bothe, And bereth a bisshopes crosse, Is hoked on that oon ende 5090 To halie men fro helle; A pik is on that potente, To putte a-down the wikked​ That waiten any wikkednesse Do-wel to tene. And Do-wel and Do-bet Amonges hem han ordeyned, To crowne oon to be kyng To rulen hem bothe; That if Do-wel or Do-bet 5100 Dide ayein Do-best, Thanne shal the kyng come And casten hem in irens, And but if Do-best bede for hem, Thei to be ther for evere.
"Thus Do-wel and Do-bet, And Do-best the thridde, Crouned oon to the kyng To kepen hem alle, And to rule the reme 5110 By hire thre wittes, And noon oother wise But as thei thre assented."
I thonked Thoght tho, That he me thus taughte. "Ac yet savoreth me noght thi seying; I coveite to lerne How Do-wel, Do-bet, and Do-best Doon among the peple."
"But Wit konne wisse thee," quod Thoght, 5120 "Wher tho thre dwelle, Ellis woot I noon that kan That now is alyve."
Thoght and I thus Thre daies we yeden, Disputyng upon Do-wel Day after oother;​ And ere we were war, With Wit gonne we mete. He was long and lene, 5130 Lik to noon other; Was no pride on his apparaille, Ne poverte neither; Sad of his semblaunt, And of softe chere. I dorste meve no matere To maken hym to jangle, But as I bad Thoght thoo Be mene bitwene, And pute forth som purpos 5140 To preven hise wittes, What was Do-wel fro Do-bet, And Do-best from hem bothe.
Thanne Thoght in that tyme Seide thise wordes: "Where Do-wel, Do-bet, And Do-best ben in londe, Here is Wil wolde wite, If Wit koude teche hym; And wheither he be man or womman This man fayn wolde aspie, And werchen as thei thre wolde, Thus is his entente." 5153